CONVOCATÒRIA DE BEQUES I CONTRACTES DESTINATS A LA FORMACIÓ DE DOCTORS 2009 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1071)
  + [Valencià](/va/acuerdo/1071)






Selector de idioma

Leer

* [Español](/es/acuerdo/1071)
* [Valencià](/va/acuerdo/1071)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES I CONTRACTES DESTINATS A LA FORMACIÓ DE DOCTORS 2009[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES I CONTRACTES DESTINATS A LA FORMACIÓ DE DOCTORS 2009

Data d'aprovació
:   10/02/2009

Data de publicació
:   13/02/2009

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1071.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1071)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1071)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES I CONTRACTES DESTINATS A LA FORMACIÓ DE DOCTORS 2009&url=https://www.boua.ua.es/va/acuerdo/1071)

**Títol:** CONVOCATÒRIA DE BEQUES I CONTRACTES DESTINATS A LA FORMACIÓ DE DOCTORS 2009

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dimarts, 10 de febrer de 2009

CONVOCATÒRIA DE BEQUES I CONTRACTES DESTINATS ALA FORMACIÓ DE DOCTORS 2009  
   
 BASES DE LA CONVOCATÒRIA  
    
 I. OBJECTE I CONDICIONS  
    
 I.1. Objecte i nombre d'ajudes  
    
 I.1.1. La finalitat d'aquesta convocatòria és promoure la formació de doctors mitjançant la concessió de beques i ajudes per a contractes en pràctiques en qualsevol àrea del coneixement de la Universitat d'Alacant que facilite la seua futura incorporació al sistema espanyol d'educació superior i investigació científica.  
    
 I.1.2. Per aquesta convocatòria es concediran un màxim de 10 noves ajudes.   
    
 I.1.3. El programa finançarà ajudes per a les estades breus i per a les taxes acadèmiques dels crèdits corresponents a la matrícula en la Universitat d'Alacant del màster o del doctorat.  
    
 I.1.4. Les ajudes que es concedisquen a l'empara d'aquesta convocatòria estaran subjectes a l'àmbit d'aplicació del Reial Decret 63/2006, pel qual s'aprova l'estatut del personal investigador en formació.  
    
 I.2. Beneficiaris de les ajudes  
    
 Podran ser beneficiaris d'aquestes ajudes:  
 a) Durant el període de règim jurídic de beca, els titulats que, en la data de tancament del termini de presentació de sol·licituds, complisquen tots els requisits que s'estableixen en aquesta convocatòria.  
 b) Durant el període jurídic de contracte en pràctiques, els contractats per la Universitat d'Alacant que complisquen les condicions establides en aquesta convocatòria.  
    
 I.3. Durada de les ajudes  
    
 I.3.1. La durada màxima de les ajudes concedides a l'empara d'aquesta convocatòria, per al total del període de beca i de contracte en pràctiques, serà de 48 mesos, comptadors a partir de la data d'incorporació i sense perjudici del resultat de l'avaluació de les memòries anuals que hauran de presentar els beneficiaris com a accions de seguiment.   
 Del període màxim de benefici de la beca es descomptaran els períodes en què s'haja beneficiat d'altres beques o ajudes homologables de quantia similar, procés de selecció i naturalesa, segons el criteri de la Comissió d'Investigació de la Universitat d'Alacant i després de l'audiència de l'interessat.  
    
 I.3.2. Les ajudes s'estructuren en dos períodes diferenciats:  
 a) En el primer, amb una duració de 24 mesos, l'ajuda serà en règim de beca. Els períodes de suspensió de l'ajuda per causa d'incapacitat temporal (malaltia o accident), risc durant l'embaràs i descans per maternitat i paternitat degudament acreditades podran ampliar el còmput de la duració del període de beca.   
             b) En el segon període, que comprendrà com a màxim els 24 mesos següents a la finalització del període de beca, la Universitat d'Alacant formalitzarà al beneficiari d'aquesta ajuda un contracte de pràctiques en virtut del qual l'investigador quedarà vinculat a la Universitat, assumint ambdues parts les obligacions contractuals que se'n deriven, i que en tot cas s'adequaran al contingut de la sol·licitud d'ajuda. Per a subscriure aquest contracte de pràctiques, serà necessari haver complit els 24 mesos del període com a becari, estar en possessió del diploma d'estudis avançats o document que el substituïsca d'acord amb el que estableix l'article 8 del Reial Decret 63/2006, i haver rebut un informe favorable a la sol·licitud de renovació de l'ajuda, d'acord amb el que estableix l'apartat IV.3.  
 I.3.3. Els que accedisquen a la condició de beneficiaris d'una ajuda en règim de beca com a conseqüència de les renúncies previstes en aquesta convocatòria es beneficiaran igualment de 48 mesos d'ajuda, comptadors des de la data d'incorporació a la Universitat d'Alacant.  
    
 I.4. Transició del període de beca al de contracte en pràctiques:  
 I.4.1. Quan el beneficiari de l'ajuda en període de beca, complisca els requisits per a passar a contracte en pràctiques, aquest haurà de formalitzar-se de forma immediata sense que hi haja interrupció en l'activitat.  
    
 I.4.2. Si al terme del període de beca el beneficiari no compleix els requisits per a formalitzar el contracte en pràctiques amb la Universitat d'Alacant, disposarà d'un període màxim de quatre mesos per a poder acreditar-lo, en el qual el beneficiari no percebrà cap de les dotacions de l'ajuda. Aquest període no serà recuperable en el període de contracte.  
 Si en acabar d'aquest període de quatre mesos no acredita els requisits per a poder ser contractat, perdrà els drets a la continuïtat de l'ajuda.  
    
 I.5. Dotació de les ajudes  
    
 I.5.1. El termini de les ajudes a què es refereix aquesta convocatòria començarà a comptar des de la data d'incorporació a la Universitat d'Alacant o des de la data del contracte en pràctiques.  
    
             I.5.2. Durant el període de beca la quantia de l'ajuda mensual serà de 1.100 euros bruts. Durant el període de contracte, l'ajuda serà de 15.400 euros bruts anuals, corresponent a 14 mensualitats. En el contracte en pràctiques que es formalitze amb la Universitat d'Alacant haurà de figurar aquesta quantitat com a retribució mínima anual.  
    
 I.5.3. El cost de les aportacions de la quota empresarial a la Seguretat Social, serà igualment finançat per la Universitat d'Alacant, d'acord amb els tipus de cotització i bonificacions que corresponguen per a cada any.  
    
 I.6. Pagament de les ajudes  
    
 I.6.1. Durant el període de beca, la Universitat d'Alacant farà el pagament als beneficiaris d'acord amb les especificacions següents:  
 a) El pagament es farà mensualment i en funció del nombre de dies en què estiga d'alta. En tots els casos es consideraran els mesos de 30 dies.  
 b) El primer pagament es farà a partir del primer dia de el mes següent a la data de recepció en el Vicerectorat d'Investigació, Desenvolupament i Innovació del certificat d'incorporació inicial a la Universitat d'Alacant, independentment dels endarreriments que, si escau, corresponga rebre.   
 c) D'acord amb la disposició addicional primera de Reial Decret 63/2006, de 27 de gener, pel qual s'aprova l'estatut del personal investigador en formació, els becaris quedaran assimilats a treballadors per compte d'altri, a l'efecte d'incloure'ls en el Règim General de la Seguretat Social.La Universitat d'Alacant farà la sol·licitud d'alta en el Règim General de la Seguretat Social amb efecte del dia que s'hi va incorporat el beneficiari.   
 d) D'acord amb el que estableix l'article 1 de la Llei 62/2003, de 30 de desembre, de mesures fiscals, administratives i de l'ordre social, aquestes ajudes per a la formació de personal investigador en el període de beca estan exemptes de l'impost sobre la renda de les persones físiques (IRPF).   
 I.6.2. Durant el període de contracte en pràctiques, la Universitat d'Alacant farà el pagament als beneficiaris, segons l'article 11.1 de l'Estatut del Treballador (contracte en pràctiques), la seua normativa i desenvolupament.  
    
 I.7. Drets del personal beneficiari de les ajudes d'aquesta convocatòria  
    
 I.7.1. De manera general, el personal investigador en formació tindrà els drets següents:   
 a) Incorporar-se al grup d'investigació a què pertanga el seu director i al departament o institut universitari d'investigació que n'haja avalat la sol·licitud.  
 b) Obtenir de la Universitat d'Alacant la col·laboració i el suport necessari per al desenvolupament normal dels seus estudis i programes d'investigació, d'acord amb les disponibilitats d'aquella.   
 c) Sol·licitar les ajudes de mobilitat per a estades breus d'acord amb aquesta convocatòria.   
 d) Els restants drets establits en el article cinquè del Reial Decret 63/2006, pel qual s'aprova l'estatut del personal investigador en formació.   
    
 I.7.2. Durant el període de beca tindran, així mateix, els drets següents:   
 a) Percebre l'ajuda econòmica que corresponga a la beca en la forma establida en aquesta convocatòria.   
 b) Exempció de les taxes acadèmiques pels conceptes de matrícula en els crèdits del corresponent programa de postgrau, ja siga de màster o de doctorat, realitzats en la Universitat d'Alacant durant el curs 2008-2009 i 2009-2010. Aquesta exempció no podrà excedir de la quantia màxima establida per a 60 crèdits quan es tracte d'estudis de màster i per a 32 crèdits quan es tracte d'estudis de doctorat, tot això durant el període màxim de benefici de l'ajuda.  
 c) Cobertura del Règim General de la Seguretat Social, en els termes establits en la disposició addicional primera del Reial Decret 63/2006, de 27 de gener, pel qual s'aprova l'estatut del personal investigador en formació.   
    
 I.7.3. Durant el període de contracte en pràctiques que subscriguen amb la Universitat d'Alacant tindran dret a tots els beneficis laborals i socials inherents a aquest.  
 A més, podran col·laborar amb finalitats formatives, i fins a un màxim de 60 hores anuals, en les tasques docents d'un departament universitari, després de l'acord entre el director de la tesi doctoral i el departament implicat i sense que en cap cas puga desvirtuar-se la finalitat investigadora i formativa de les ajudes. La docència impartida li serà reconeguda per la certificació corresponent.  
    
 I.8. Obligacions del personal beneficiari de les ajudes d'aquesta convocatòria  
    
 De manera general, el personal investigador en formació tindrà les obligacions següents:   
 a) Incorporar-se a la Universitat d'Alacant en els terminis establits en aquesta convocatòria.  
 b) Complir amb aprofitament les diferents etapes del procés de formació, de realització de la tesi i de participació en projectes d'investigació en els quals estiga incorporat.  
 c) Ajustar-se a les normes pròpies de funcionament de la Universitat d'Alacant quant a la dedicació, funció que ha d'ocupar, horaris i vacances.  
             d) Fer la seua labor en el grup d'investigació de la Universitat d’Alacant i departament o institut universitari on s'haja incorporat.  
             e) Sol·licitar autorització a la Universitat d'Alacant durant el període de contracte en pràctiques per a qualsevol absència temporal.  
 f) Emplenar els informes, formularis i altres documents que, en relació amb el benefici de la beca, li siguen remesos pel Vicerectorat d'Investigació, Desenvolupament i Innovació.  
 g) Comunicar al Vicerectorat d'Investigació, Desenvolupament i Innovació la renúncia a l'ajuda que li haja sigut concedida, com també qualsevol incidència que s'opose o menyscapte l'obtenció dels objectius d'aquesta convocatòria.  
 h) Fer referència a la condició de beneficiari d'una ajuda del Vicerectorat d'Investigació, Desenvolupament i Innovació destinada a la formació de doctors en les publicacions i altres resultats que puguen derivar-se de les activitats i investigació dutes a terme durant el període de benefici de l'ajuda.      
 i) Sotmetre's a les actuacions de comprovació i control financer que puguen fer els òrgans competents de la Universitat d'Alacant, aportant-hi tota la informació que li siga requerida en l'exercici de les actuacions anteriors.  
 j) L'acceptació de l'ajuda pel beneficiari implica el respecte de les normes fixades en aquesta convocatòria, com també les que la Universitat d'Alacant determine en l'àmbit de les seues competències per a supervisar i avaluar el desenvolupament del treball del beneficiari.  
 k) Les altres obligacions establides en l'article sisè del Reial Decret 63/2006, pel qual s'aprova l'estatut del personal investigador en formació.   
    
 I.9. Obligacions de la Universitat d'Alacant  
    
 I.9.1. De manera general, la Universitat d'Alacant tindrà les obligacions següents:   
 a) Proporcionar al personal en formació objecte de les ajudes el suport necessari i facilitar-li la utilització dels mitjans, instruments o equips necessaris per al normal desenvolupament de l'activitat d'aquest.   
 b) Designar un director de tesi i, si escau, un tutor o codirector, que tindran la responsabilitat general de coordinació i orientació, tant acadèmica com investigadora i en particular sobre el seguiment de les obligacions dels beneficiaris de les ajudes i compliment de l'objecte d'aquesta.  
 c) Vetlar per l'adequat desenvolupament del programa de formació, sense que puga exigir-se-li la realització de qualsevol altra activitat que no estiga relacionada amb el desenvolupament de la investigació que porta a terme o de la formació específica requerida per a aquesta durant el seu transcurs.   
 d) Les restants obligacions establides en l'article setè del Reial decret 63/2006, pel qual s'aprova l'estatut del personal investigador en formació.   
    
 I.9.2. Durant els dos últims anys de l'ajuda, contractar laboralment, d'acord amb la legislació laboral vigent i amb la durada, retribució i altres requisits que s'indiquen en aquesta convocatòria, als beneficiaris de les ajudes que després d'haver finalitzat els dos primers anys de beca haja obtingut el diploma d'estudis avançats o document que el substituïsca.   
    
 I.10. Característiques del desenvolupament de les ajudes en règim de beca  
    
 I.10.1. La incorporació dels beneficiaris de beques als respectius departaments o instituts universitaris d'investigació es produirà el primer dia del mes establit en la resolució de concessió de les ajudes publicada en la pàgina web del Vicerectorat d’Investigació, Desenvolupament i Innovació. El termini màxim d'incorporació serà d'un mes. Si el beneficiari no s'incorpora en el termini indicat, s'entendrà que ha renunciat a la beca.  
 En casos excepcionals i degudament justificats, el vicerector d'Investigació, Desenvolupament i Innovació podrà autoritzar l'ajornament de la incorporació fins a un màxim de sis mesos. La sol·licitud d'ajornament haurà de ser presentada dins del mes de termini per a la seua incorporació a través de Registre General de la Universitat d'Alacant.  
    
 I.10.2. L'alta es tramitarà una vegada els interessats hagen presentat en el Vicerectorat d'Investigació, Desenvolupament i Innovació els documents següents:  
 a) Document d'acceptació de les obligacions com a beneficiari d'una ajuda en règim de beca, amb el vistiplau del director de la tesi i del director del departament o institut universitari d'investigació.  
 b)    El número d'afiliació a la Seguretat Social.  
 c)    Declaració responsable de beques o ajudes conedides de naturalesa semblant quant als objectius i quantia, a l'efecte del càlcul del període màxim de benefici de l'ajuda objecte d'aquesta convocatòria.  
 d)    Dades bancàries per a l'abonament de les dotacions de la beca.  
 La documentació es presentarà directament en la Unitat de Convocatòries Públiques i Beques d'Investigació de la Universitat d'Alacant, dins dels 10 dies naturals següents al de la data d'incorporació.  
 Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda, amb l'audiència prèvia de l'interessat.  
    
 I.10.3. Per a qualsevol absència temporal del departament o institut universitari d'investigació al qual l'investigador estiga adscrit superior a 10 dies naturals, haurà de sol·licitar-ne l'autorització al Vicerectorat d'Investigació, Desenvolupament i Innovació, sempre amb la conformitat del director de la tesi i que la finalitat de l'absència estiga relacionada amb les activitats de formació i d'investigació.   
    
 I.10.4. Per a qualsevol canvi que afecte el grup d’investigació, el departament o institut universitari d'investigació, director o projecte de tesi, caldrà l'autorització prèvia del Vicerectorat d'Investigació, Desenvolupament i Innovació, que resoldrà a la vista de l'informe del director de tesi, del departament o institut universitari d'origen. En cap cas, s'autoritzaran canvis durant el primer any de permanència en el programa, llevat que hi concórreguen circumstàncies de força major apreciades pel Vicerectorat d'Investigació, Desenvolupament i Innovació. En tot cas, els canvis que s'autoritzen ho seran en termes que no desequilibren les circumstàncies que van motivar la concessió de l'ajuda i, especialment, les qualificacions atorgades en cadascun dels criteris d'avaluació.   
    
 I.10.5. Els efectes econòmics, administratius de les altes i baixes es produiran en funció de la data de comunicació, per a la qual cosa es considerà en tots els casos mesos de 30 dies. La percepció de l'ajuda en el mes de la finalització es farà amb efecte de l'últim dia que figure en la renovació, sempre que no es produïsca la renúncia amb anterioritat a aquesta data o hi haja altres causes de revocació o baixa. En el supòsit excepcional d'incorporació o baixa en dates diferents a les assenyalades, l'import que s'ha de percebre en aquest mes serà proporcional al període cobert des d'aquesta data.   
    
 I.10.6. En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, els beneficiaris d'ajuda tindran dret a la interrupció temporal d'aquesta. Durant tot el temps de permanència en aquesta situació, la Universitat d'Alacant complementarà la prestació econòmica de la Seguretat Social fins a assolir el 100 % de la quantia mensual de l'ajuda. En aquest cas, el temps interromput podrà recuperar-se sempre que aquest siga per períodes de, almenys, 30 dies i que ho permeten les disponibilitats pressupostàries.   
 Les baixes per incapacitat temporal seran degudament acreditades o tramitades davant el Vicerectorat d'Investigació, Desenvolupament i Innovació. Els beneficiaris han de fer els tràmits i gestions d'acord amb les normes de la Seguretat Social.  
 Per al tipus de baixes restant, i només en els casos en què s'aprecie causa major, podrà recuperar-se el període interromput sempre que les disponibilitats pressupostàries ho permeten.  
    
 I.10.7. El Vicerectorat d'Investigació, Desenvolupament i Innovació podrà concedir la interrupció voluntària del benefici de l'ajuda durant el període de beca, a petició raonada de l'interessat, una vegada emès l'informe del director de la tesi doctoral, amb la conformitat del director del departament o institut universitari d'investigació on estiga adscrit. Aquestes interrupcions s'ajustaran als punts següents:  
 a) Les interrupcions no podran ser superiors a 6 mesos al llarg de la durada de l'ajuda i de les possibles renovacions.  
 b) Només en els casos en què s'aprecie l'existència de força major es podrà recuperar el període interromput.  
 c) Les interrupcions es produiran amb els efectes econòmics i administratius establits en el punt I.10.5.  
 d) Durant el període d'interrupció de l'ajuda es causarà baixa en la Seguretat Social.  
 e) La no incorporació a l'ajuda una vegada transcorregut el període d'interrupció autoritzat, es considerarà com a renúncia i causarà baixa automàtica.  
    
 I.10.8. Les renúncies a l'ajuda haurien de ser comunicades pels interessats, acompanyades de la documentació justificativa que requerisca el Vicerectorat d'Investigació, Desenvolupament i Innovació.  
    
 I.10.9. Llevat del que està regulat en aquesta convocatòria per a les ajudes en el període de contracte en pràctiques, la concessió i benefici d'una ajuda en règim de beca no implica relació contractual o estatutària amb la Universitat d'Alacant; per a la Universitat d'Alacant, l'ajuda tampoc comporta un compromís d'incorporació posterior del beneficiari a la seua plantilla, llevat del referit a l'aplicació de l'estatut del personal investigador al terme del període de beca.  
    
 I.11. Característiques del desenvolupament de les ajudes en règim de contracte en pràctiques  
    
 I.11.1. El canvi de la situació de beca a contracte en practiques per la Universitat d'Alacant, es produirà sempre amb efecte de primer del mes següent a la finalització del primer període de beca i una vegada acreditada l'obtenció del diploma d'estudis avançats o document que el substituïsca, i tenint en compte el que estableix l'apartat I.4. d'aquesta convocatòria.   
    
 I.11.2. Durant el període de contracte en pràctiques, la suspensió d'aquest en virtut de les causes previstes en els articles 45 i 46 de l'Estatut dels Treballadors no comportarà l'ampliació de la duració de l'ajuda.   
    
 I.12. Règim d'incompatibilitats  
    
 I.12.1. La percepció d'una ajuda en règim de beca o de contracte en pràctiques a l'empara d'aquesta convocatòria és incompatible amb altres beques o ajudes finançades amb fons públics o privats, com també amb sous o salaris que impliquen vinculació contractual o estatutària del beneficiari.  
 No obstant això, es permetran les percepcions que procedisquen de:  
 a) Tasques docents i investigadores sempre que estiguen directament associades amb la investigació desenvolupada pel beneficiari de l'ajuda i que tinguen caràcter esporàdic i no habitual.   
 b) Ajudes per a assistència a congressos, reunions o jornades científiques.  
 c) Ajudes a estades breus i trasllats temporals concedides per organismes públics o privats, nacionals o internacionals, per un període mínim i màxim igual al que s'estableix en aquesta convocatòria i amb l'autorització prèvia del Vicerectorat d'Investigació, Desenvolupament i Innovació per a l'absència temporal.  
 El director de tesi i el director del departament o institut universitari d'investigació al qual es trobe adscrit el beneficiari d'ajudes haurà de comunicar al Vicerectorat d'Investigació, Desenvolupament i Innovació qualsevol causa d'incompatibilitat per aquests motius.   
    
    
 I.13. Renúncies, baixes i finalització de les ajudes  
    
 I.13.1. Es consideraran renúncies a les ajudes objecte d'aquesta convocatòria les que es produïsquen dins del termini d'incorporació establit en l'apartat I.8. d'aquesta convocatòria.   
    
 I.13.2. Es consideraran baixes les no-incorporacions als departaments o instituts universitaris d'investigació d'adscripció, ja siga a l'inici de l'ajuda o després d'una interrupció, com també les sol·licitades a instància del beneficiaris d'aquestes en règim de beca o de contracte en pràctiques.  
    
 I.13.3. Les baixes hauran de ser comunicades al departament o institut universitari de investigació d'adscripció de l'ajuda, que al seu torn traslladrà aquest fet al Vicerectorat d'Investigació, Desenvolupament i Innovació.  
    
 I.13.4. Els beneficiaris d'ajudes en règim de beca o de contracte en pràctiques, hauran de presentar, en el termini màxim d'un mes a partir de la data de finalització d'aquesta, o de baixa voluntària en el programa, una memòria amb una extensió màxima de 3.000 paraules en què s'expose els resultats obtinguts, amb especial èmfasi en els objectius assolits en el procés de formació. A més, s'hi adjuntarà un currículum actualitzat i un informe del director de la tesi. No serà necessària la presentació d'aquesta memòria en el cas de transició de beca a contracte en pràctiques.  
    
 I.14. Seguiment i control  
    
 I.14.1. Correspon al Vicerectorat d'Investigació, Desenvolupament i Innovació el seguiment del treball realitzat pels beneficiaris de les ajudes en compliment de les seues obligacions per la percepció d'aquelles. Per a fer-ho, establirà els procediments adequats en col·laboració amb el departament o institut universitari d'investigació d'adscripció dels becaris. Així mateix, podrà designar els òrgans, comissions o experts que estime necessaris per a dur a terme les oportunes actuacions de seguiment i comprovació de l'aplicació de les ajudes, com també recaptar la informació complementària que es considere en cada cas.  
    
 I.14.2. Es consideraran accions de seguiment ordinàries les seguents:  
 a)         Les memòries de seguiment fixades en l'apartat IV.4 d'aquesta convocatòria.  
 b)         Les memòries i documentació requerida per a la justificació de les estades breus autoritzades pel Vicerectorat d'Investigació, Desenvolupament i Innovació.  
 c)         La memòria final que ha de presentar-se en cas de renúncia o per finalització de l'ajuda.  
    
 I.14.3. Seran accions de seguiment i control extraordinàries, les que inicien d'ofici el Vicerectorat d'Investigació, Desenvolupament i Innovació com a conseqüència d'informes dels directors de tesis, del director del departament o institut universitari d'investigació d'adscripció dels beneficiaris de les ajudes, incloent-hi els corresponents a les estades breus. Així mateix, el Vicerectorat d'Investigació, Desenvolupament i Innovació podrà fer les comprovacions que considere oportunes pel que fa al compliment de les condicions del programa.  
    
 I.15. Incompliment  
    
 I.15.1 L'incompliment total o parcial dels requisits i obligacions establides en aquestes bases i altres normes aplicables, donarà lloc a l'obertura d'un expedient d'incompliment, la convocatòria del qual, després de l'audiència de l'interessat, podrà donar lloc a la revocació de l'ajuda concedida parcialment o totalment i a l'obligació de reintegrar la quantia que s'establisca en funció dels criteris aplicables i els interessos de demora corresponents.  
    
 I.15.2. Els criteris proporcionals de graduació d'incompliments seran els que s'indiquen a continuació:  
 a) L'incompliment total i manifest dels objectius de formació i de realització de les activitats per als quals es va concedir l'ajuda serà causa de reintegrament total de l'ajuda rebuda durant el període en què es produira aquest incompliment i la revocació de l'ajuda concedida.  
 b) La realització de modificacions no autoritzades en les condicions inicials de l'ajuda comportarà la devolució de la quantitat afectada per la modificació i, si escau, la revocació de l'ajuda.  
 c) En els casos que no es comuniquen altres activitats incompatibles, el Vicerectorat d'Investigació, Desenvolupament i Innovació podrà privar el beneficiari de l'ajuda pel temps en què s'haja produït aquesta incompatibilitat de forma parcial o total o revocar-la.  
 d) La no-presentació, d'acord amb el que s'estableix en les bases d'aquesta convocatòria, de les memòries que per a cada cas arrepleguen aquestes bases o dels informes de seguiment i de documentació addicional, comportarà la devolució de les quantitats percebudes pel període no justificat.  
 e) En cap cas podran concedir-se o renovar-se ajudes als que no hagueren justificat les percebudes amb anterioritat.  
    
    
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
 II.1. Instrucció  
    
 II.1.1. El Vicerectorat d'Investigació, Desenvolupament i Innovació serà el responsable d'establir els procediments adequats i donarà les instruccions necessàries per a la tramitació i gestió de la convocatòria.  
    
 II.2. Presentació de sol·licituds i documentació   
    
 II.2.1. Les sol·licituds d'ajudes per a aquesta convocatòria hauran d'emplenar-se en el model oficial que establirà el Vicerectorat d'Investigació, Desenvolupament i Innovació, d'acord amb el procediment descrit en aquest apartat i els següents.  
 II.2.2. Els formularis de sol·licitud una vegada emplenats i amb la signatura original de l'interessat, la del director de la tesi i la del director del departament o institut universitari d'investigació d'incorporació es presentarà en el Registre General de la Universitat d'Alacant acompanyats de la documentació exigida en aquesta convocatòria.  
    
 II.2.3.    Si la documentació aportada estiguera incompleta o presentara errors esmenables, es requerirà el sol·licitant perquè, en el termini màxim de 10 dies hàbils, resolga la falta o aporte els documents necessaris, amb l'advertiment que, si no ho fa, es tindrà per desistit de la sol·licitud.  
    
 II.3. Resolució, notificació i publicació de les ajudes  
    
 II.3.1. El Vicerectorat d'Investigació, Desenvolupament i Innovació formularà la proposta de resolució en els terminis indicats en aquesta convocatòria.  
    
 II.3.2. La resolució de concessió de les ajudes es publicarà en la pàgina web del Vicerectorat d’Investigació, Desenvolupament i Innovació de la Universitat d’Alacant a través de la relació nominal dels beneficiaris i departament o institut universitari d'investigació al qual s'adscriuen. Les sol·licituds admeses, excloses i pendents de resoldre es publicaran en la pàgina web del Vicerectorat d'Investigació, Desenvolupament i Innovació, com també la relació d'ajudes concedides i la llista d'espera.  
    
 II.4. Recursos  
    
 Contra la resolució de concessió de les ajudes de la present convocatòria, es pot interposar recurs potestatiu de reposició en el termini d'un mes.  
    
    
 III. PROCEDIMENT DE SOL·LICITUD DE LES AJUDES  
    
 III.1. Requisits dels sol·licitants de les ajudes  
    
 III.1.1. Els candidats han d'estar en possessió del títol oficial de llicenciat, enginyer o arquitecte o equivalent en sistemes universitaris estrangers per a l'accés a la matrícula en els estudis de màster o de doctorat. La data d'acabament dels estudis ha de ser posterior a l'1 de gener de 2005, llevat dels casos detallats a continuació, que haurà de ser posterior a l'1 de gener de 2002:  
 a) Els llicenciats en Medicina, Farmàcia, Biologia, Química o Psicologia que en el moment de sol·licitar la beca estiguen en possessió del títol oficial d'especialitat mèdica (MIR) o farmacèutica (FIR) o disposen del certificat oficial d'especialitat en Biologia (BIR), Química (QUIR) o Psicologia (PIR).  
 b) Els titulats que hagen finalitzat els estudis després de l'1 de gener de 2002 i que acrediten que entre aquesta data i l'1 de gener de 2005 s'han dedicat a l'atenció i cura de fills menors de 6 anys.   
    
 III.1.2. Estar matriculat en els estudis de doctorat o màster oficial per al curs 2008-2009 en la Universitat d'Alacant. En aquest segon cas, haurà de constar també el compromís d'admissió als estudis de doctorat una vegada superats els 60 crèdits, emès pel responsable del programa oficial de postgrau en què es trobe inserit el màster oficial.  
    
 III.1.3. Acreditar un expedient acadèmic amb una nota mitjana igual o superior a 1,60 punts, obtinguda per l'aplicació del barem següent: Aprovat = 1, Notable = 2, Excel·lent = 3, Matrícula d'Honor = 4 , d'acord amb el que estableix el Reial Decret 1497/1987, modificat parcialment en el paràgraf segon de l'apartat 5 de l'annex I, pel Reial Decret 1044/2003, d'1 d'agost.  
    
 III.1.4. No podran participar en la convocatòria els que ja estiguen en possessió del títol de doctor.  
    
 III.1.5. D'acord amb el que disposa la Llei 4/2000, d'11 de gener, sobre drets i llibertats dels estrangers a Espanya i la seua integració social, en la redacció donada per la Llei Orgànica 8/2000, de 22 de desembre, els estudiants estrangers no comunitaris hauran d'acreditar la condició de residents, i quedaran exclosos de concórrer a les ajudes que es convoquen per aquesta convocatòria els que es troben en situació d'estada.  
   
 III.2. Requisits dels directors de tesis  
    
 III.2.1. Els directors de tesis dels beneficiaris d'aquesta convocatòria, que actuaran com a tutors acadèmics durant el període d'execució de la beca i del contracte en pràctiques, hauran de pertànyer a la plantilla de personal docent i investigador i ser membres d'un grup d'investigació de la Universitat d'Alacant donat d'alta amb anterioritat a la publicació d'aquesta convocatòria. A més, hauran de ser doctors vinculats permanentment a la Universitat d'Alacant. En el supòsit de vinculació contractual del director de la tesi, el contracte ha de preveure una durada superior a la del període màxim de la beca i del contracte en pràctiques, establit en 48 mesos. En el cas que el director de la tesi no complira el requisit de vinculació contractual durant el període assenyalat, serà obligatòria la col·laboració d'un codirector o cotutor que complisca aquest requisit.  
    
 III.2.2. Cap director podrà figurar com a tal en més d'una sol·licitud de beca en aquesta convocatòria.  
    
 III.2.3. Cap grup d'investigació de la Universitat d’Alacant podrà tenir assignada més d'una beca en aquesta convocatòria.  
   
 III.3. Presentació de sol·licituds  
    
 III.3.1. El termini de presentació de sol·licituds serà des de l'endemà de la publicació d'aquesta convocatòria en el BOUA fins al 15 de maig de 2009.   
    
 III.3.2. Els candidats només podran presentar una sol·licitud. La presentació de dues o més sol·licituds invalidarà totes les presentades pel mateix candidat.  
    
 III.3.3. Cap sol·licitud podrà estar avalada al mateix temps per un departament i un institut universitari.  
    
 III.3.4. El formulari de sol·licitud i els models normalitzats de la documentació que han d'adjuntar-se estaran disponibles en la web del Vicerectorat d'Investigació, Desenvolupament i Innovació. Els documents que cal adjuntar al formulari són els següents:  
 a) Currículum del sol·licitant.  
 b) Memòria del projecte formatiu (amb una extensió màxima de 1.000 paraules), que incloga la tesi doctoral amb l'informe del director o els directors de la tesi i del departament o institut universitari d'investigació en què es durà a terme.  
 c) Fotocòpia del document nacional d'identitat (DNI) del sol·licitant o el seu equivalent, en cas de ciutadans de la Unió Europea, o de la targeta de resident en vigor, en el cas de ciutadans d'altres països.  
 d) Certificació acadèmica personal, en la qual consten totes les assignatures superades, amb els crèdits, les qualificacions obtingudes i el curs acadèmic. El certificat ha d'expressar que el conjunt d'assignatures i crèdits cursats constitueixen la llicenciatura o equivalent i que el sol·licitant queda facultat per a accedir als estudis de màster o de doctorat.   
 En el cas dels estudis realitzats parcialment o totalment a l'estranger, el certificat de l'expedient acadèmic o un altre que l'acompanye, arreplegarà quines són les qualificacions màxima i mínima dins del sistema d'avaluació corresponent; de la mateixa manera, s'hi farà constar quina és la qualificació mínima necessària per a aprovar.  
 Els sol·licitants que hagen cursat els estudis en l'estranger i estiguen en possessió de certificació acadèmica estesa en un idioma distint de l'espanyol hauran d'acompanyar-la de la corresponent traducció jurada.  
 Els sol·licitants que no hagen cursat estudis en la Universitat d'Alacant hauran de presentar certificació acadèmica de la nota mitjana de la seua titulació en la universitat d'origen referida als cursos acadèmics, 2004-2005, 2005-2006, 2006-2007 y 2007-2008, com també la nota mitjana global de la seua universitat per als mateixos cursos, o document acreditatiu equivalent expedit pel Ministeri de Ciència i Innovació, dades necessàries per a l'aplicació del barem. En el cas de no rebre aquesta informació, es considerarà com a nota mitjana ponderada de l'expedient la nota mínima per a participar en la convocatòria.  
 e) Acreditació, si escau, d'obtenció de premi extraordinari fi de carrera concedit pel ministeri d'Educació i Ciència, l'òrgan competent a la comunitat autònoma o la Universitat on va realitzar els estudis el sol·licitant.  
 f) Acreditació de la matrícula en els estudis de màster o de doctorat en la Universitat d'Alacant. En el cas d'estudis de màster haurà de constar també el compromís d'admissió als estudis de doctorat una vegada superats els 60 crèdits emès pel responsable del programa oficial de postgrau en el qual es trobe inserit aquell.  
 La matrícula per al curs acadèmic 2008-2009 ha de comprendre la realització d'activitats acadèmiques que integren un curs complet: 20 o 12 crèdits en el cas dels estudis de doctorat de primer o segon any i de 60 crèdits en el cas de màster.   
 g) Acreditació de la resta de mèrits inclosos en el currículum del sol·licitant.  
 h) Els sol·licitants que s'acullen a qualsevol de les excepcions assenyalades en l'apartat III.1.1 a) i b), haurien de presentar, a més i segons el cas: fotocòpia del títol de l'especialitat o certificació oficial d'aquesta; en el cas de l'especialitat realitzada en l'estranger, cal presentar l'acreditació del reconeixement d'aquesta a Espanya, si es tracta dels nacionals de països de la Unió Europea o l'homologació per a nacionals d'altres països. En el cas d'atenció a fills menors, podrà acreditar-se per a un dels progenitors solament mitjançant document estès per la Seguretat Social.  
 i) Fotocòpia del DNI del director o directors de tesis.  
 j) Justificació, si escau, del director de la investigació, que disposa del finançament necessari (públic o privat) per a desenvolupar el projecte al qual s'incorpora el becari amb el seu mateix tema de tesi doctoral.  
    
 III.3.5. Els formularis de sol·licitud una vegada emplenats i amb la signatura original de l'interessat, la del director de la tesi i la del director del departament o institut universitari d'investigació d'incorporació es presentarà en el Registre General de la Universitat d'Alacant acompanyats de la documentació exigida en aquesta convocatòria, acompanyada dels originals o fotocòpies compulsades.  
    
 III.4. Avaluació i selecció de candidats  
    
 III.4.1. El procés de selecció de candidats es farà en concurrència competitiva en un procediment únic d'avaluació dels mèrits a la vista de la documentació aportada en les sol·licituds.  
    
 III.4.2 L'avaluació i selecció de les sol·licituds correspondrà a una comissió designada per la Comissió d'Investigació de la Universitat d'Alacant. La comissió d'avaluació estarà presidida pel vicerector d'Investigació, Desenvolupament i Innovació i integrada per almenys un expert per cadascun dels següents grans camps científics: Ciències Experimentals, Tecnologia, Ciències de la Salut, Ciències Socials i Jurídiques, i Humanitats. Actuarà com a secretari de la comissió el director del Secretariat d’Investigació del Vicerectorat d'Investigació, Desenvolupament i Innovació.  
    
 III.4.3. La nota mitjana de l'expedient acadèmic dels candidats serà ponderada tenint en compte la qualificació mitjana de cada titulació en la universitat on va obtenir-la i la corresponent a la mateixa titulació de totes les universitats espanyoles, referida als cursos acadèmics, 2005-2006, 2006-2007 i 2007-2008.  
    
 III.4.4. La comissió aplicarà els criteris d'avaluació i selecció expressats en l'apartat III.5 de la convocatòria i elaborarà una relació prioritzada amb els candidats que superen quatre punts. La resolució inclourà una llista de candidats suplents per al cas que es produïren renúncies o baixes dins del termini dels dos mesos següents a partir de la data de publicació de la resolució de concessió. L'adjudicació de les beques corresponents a baixes i renúncies es farà en l'ordre establit en la relació de suplents.  
    
 III.4.5. La resolució de la concessió de les ajudes en règim de beca, es durà a terme dins dels quatre mesos següents a la finalització del termini de presentació de sol·licituds.  
    
 III.4.6. Els sol·licitants que ho requerisquen rebran la informació detallada de les puntuacions obtingudes en cadascun dels diferents criteris de baremació expressats en l'apartat III.5.   
    
 III.4.7. La documentació de les sol·licituds desestimades o denegades podrà ser retirada pels interessats en el termini de tres mesos a partir de la publicació en el BOUA de la resolució de concessió de beques. Una vegada transcorregut aquest termini, les sol·licituds que no s'hagen arreplegat seran destruïdes.  
    
 III.5. Criteris d'avaluació i selecció  
    
 Per a l'avaluació i selecció dels candidats s'aplicaran els següents criteris i barem:   
    
 III.5.1. Nota mitjana de l'expedient acadèmic ponderada d'acord amb l'assenyalat en el punt III.4.4., fins a 4,5 punts.   
    
 III.5.2. Currículum del sol·licitant, fins a 1 punt. Els candidats que acrediten haver obtingut el premi extraordinari de fi de carrera concedit pel Ministeri d'Educació i Ciència, obtindran, en tot cas, 1 punt. Altres premis extraordinaris es ponderaran dins de cada àrea en què siga avaluada la sol·licitud, fins a un 80 % de la qualificació màxima d'aquest apartat.  
    
 III.5.3. Incorporació del beneficiari a un projecte d'investigació finançat en convocatòria pública i concurrència competitiva, fins a 1 punt. Els projectes d'investigació finançats per la Unió Europea, CICIT, DGCIT o equivalent obtindran, en tot cas, fins a 1 punt. Els projectes d'investigació finançats per una comunitat autònoma o per un altre organisme públic o privat, es ponderaran dins de cada àrea en què siga avaluada la sol·licitud, fins a un 80 % de la qualificació màxima d'aquest apartat.  
    
 III.5.4. Currículum del director de la tesi doctoral, fins a 1,5 punts. En aquest cas la comissió valorarà únicament la versió disponible en Campus Virtual del currículum de l'investigador que dirigirà la tesi. No s'admetrà un currículum en format diferent. En cas de sol·licituds que requerisquen necessàriament la presència d'un codirector, aquest no computarà en la baremació.  
    
 III.5.5. Activitat investigadora en els últims 5 anys del grup d'investigació de la Universitat d’Alacant en el qual s'integraria el doctorand, fins a 2 punts. En tots els casos la comissió únicament valorarà els mèrits dels currículums disponibles en Campus Virtual.  
    
    
 IV. RENOVACIÓ DE LES AJUDES I MEMÒRIES DE SEGUIMENT  
    
 IV.1. Condicions de les ajudes  
    
 IV.1.1. Les ajudes en règim de beca o de contracte en pràctiques per als beneficiaris de les convocatòries d'anys anteriors, pel que fa a les condicions, els drets i obligacions, es regiran per aquesta convocatòria.  
    
 IV.1.2. Els beneficiaris d'aquesta convocatòria que obtinguen el grau de doctor durant l'any 2009 podran continuar beneficiant-se de la beca o contracte en pràctiques en les condicions inicials fins a completar els 12 mesos corresponents a la renovació. Per a fer-ho, caldrà presentar la sol·licitud prèvia al vicerector d'Investigació, Desenvolupament i Innovació.   
    
 IV.2. Requisits dels sol·licitants per a les renovacions  
    
 Podran presentar la sol·licitud de renovació d'ajudes en règim de beca els beneficiaris que hagen finalitzat els primers dotze mesos de beca i es troben en actiu o en interrupció autoritzada de la beca.   
    
 IV.3. Termini de presentació i documentació per a renovació i seguiment  
    
 IV.3.1. El termini de presentació de les sol·licituds de renovació de les ajudes en règim de beca serà el comprès entre l'1 i el 31 de desembre de 2009.   
 Els beneficiaris d'ajudes de contractes en pràctiques presentaran les memòries anuals de seguiment entre l'1 i el 31 de desembre de 2009 al Vicerectorat d'Investigació, Desenvolupament i Innovació.   
    
 IV.3.2. La sol·licitud de renovació d'ajudes en règim de beca es presentarà en el formulari de sol·licitud normalitzat, disponible en la pàgina web del Vicerectorat d'Investigació, Desenvolupament i Innovació. Haurà de presentar-se amb la signatura original de l'interessat i el vistiplau del director de tesi i del director del departament o institut universitari d'investigació d'adscripció de la beca en el Vicerectorat d'Investigació, Desenvolupament i Innovació a través del Registre General de la Universitat d'Alacant acompanyada de la documentació següent:   
 a) Memòria en la qual s'especifiquen les activitats realitzades en el seu programa de formació i investigació (amb una extensió màxima de 1.000 paraules), incloent-hi l'aprofitament dels estudis realitzats en el curs 2008/2009.  
 b) Certificació acadèmica dels crèdits superats, les qualificacions obtingudes i, si escau, de l'obtenció del DEA.  
 c) Informe del director de la tesi doctoral, en sobre tancat, en el qual es farà constar expressament els progressos assolits en la formació investigadora del becari durant el temps de benefici de la beca.  
 d) Currículum actualitzat del becari i certificació de la inscripció en els estudis de doctorat.  
    
 IV.3.3. Les memòries de seguiment d'ajudes en règim de contracte en pràctiques es presentaran amb la signatura original d'interessat i el vistiplau del director de tesi i del director del departament o institut universitari d'investigació d'adscripció de la beca en el Vicerectorat d'Investigació, Desenvolupament i Innovació a través del Registre General de la Universitat d'Alacant acompanyada de la documentació següent:  
 a) Memòria en què s'especifiquen les activitats realitzades i els assoliments aconseguits en la seua formació investigadora en el curs 2008-2009 (amb una extensió màxima de 1.000 paraules).  
 b) Informe del director de la tesi doctoral, en sobre tancat, en el qual es farà constar expressament els progressos assolits en el seu desenvolupament com a investigador durant l'últim any, s'indicarà el grau exacte de desenvolupament de la tesi doctoral i es farà una estimació del temps necessari per a la finalització.  
 c) Currículum actualitzat del beneficiari de l'ajuda.  
    
 IV.4. Avaluació i informe de sol·licituds de renovació de beques i de les memòries de seguiment de les ajudes per a contractes en pràctiques.  
    
 IV.4.1. Les sol·licituds de renovació de beca i les memòries de seguiment de les ajudes a contractes en pràctiques, seran examinades per una comissió d'avaluació constituïda d'acord amb el que disposa el punt III.4.2. L'informe d'avaluació es farà tenint en compte l'aprofitament en els estudis, el procés de desenvolupament de la tesi i les activitats de formació investigadora durant el període anterior a la renovació.  
    
 IV.4.2. La comissió d'avaluació podrà recaptar informació addicional, que podrà ser requerida al departament o institut universitari d'investigació, al director de tesi i al mateix doctorand, si considera que l'aportada amb la documentació no conté les condicions necessàries per a formular l'informe favorable.  
    
 IV.4.3. A la vista de l'avaluació, la comissió d'avaluació elaborarà la corresponent proposta de concessió de renovacions de beques i ajudes per tal que es transforme en contracte en pràctiques, que comprendrà el període màxim que falte per a completar els 48 mesos, sense perjudici de l'aplicació de reducció de mesos per haver-se beneficiat de beques anteriors, d'acord amb el punt I.3.1 d'aquesta convocatòria.  
    
 IV.4.4. Si com a conseqüència de l'avaluació de les memòries de renovació i de seguiment es deriven informes desfavorables, s'iniciarà expedient informatiu per si se'n derivaren incompliments. En aquest cas s'aplicaria el que s'estableix en l'apartat I.15 d'aquesta convocatòria.  
    
 IV.5. Resolució  
    
 IV.5.1. La resolució de la renovació de les beques es publicarà en la pàgina web del Vicerectorat d’Investigació, Desenvolupament i Innovació sobre la base de la proposta de la comissió d'avaluació.   
    
 IV.5.2. La resolució de renovació, llevat de les sol·licituds a què es requerira informació addicional, es durà a terme dins dels 2 mesos següents a la finalització del termini de presentació de sol·licituds.   
    
    
 V. ESTADES BREUS A ESPANYA I A L'ESTRANGER  
    
 Els beneficiaris d'ajudes en règim de beca o de contracte en pràctiques podran optar a rebre ajudes complementàries per a estades breus a Espanya i a l'estranger durant l'exercici 2009, que es concediran i s'abonaran d'acord amb els requisits que s'estableixen en aquest apartat.  
    
 V.1. Objecte de les estades breus  
    
 V.1.1. Les ajudes per a estades breus tindran per objecte reforçar directament el programa formatiu i impulsar el desenvolupament de la tesi. Les activitats a realitzar durant l'estada, ja siguen en laboratoris d'investigació, per a consulta de fons bibliogràfics o documentals d'índole diversa, l'aprenentatge de noves tècniques instrumentals i altres treballs de camp, han de considerar-se significatives i beneficioses per al compliment de les finalitats de les ajudes del Vicerectorat d'Investigació, Desenvolupament i Innovació destinades a la formació de doctors. Queden expressament excloses les activitats ordinàries que exigisca el programa de formació de postgrau i el normal desenvolupament de la tesi.  
    
 V.1.2. Les ajudes s'aplicaran a estades a Espanya i a l'estranger, en centres de destinació que estiguen situats en una localitat distinta de la Universitat d'Alacant i que implique canvi de residència respecte del domicili habitual.  
    
 V.2. Característiques de les estades  
    
 V.2.1. Les estades susceptibles de rebre aquesta ajuda tindran una durada mínima de 2 mesos i màxima de 4. Tindran lloc entre l'1 de juny i el 31 de desembre de 2009 i hauran de coincidir, llevat d'excepcions justificades, amb els períodes acadèmics i els d'activitat ordinària dels centres de destinació. Excepcionalment es podran concedir estades d'un mes quan la destinació siga a Espanya i la finalitat d'aquesta quede suficientment justificada.  
    
 V.2.2. L'import de l'ajuda, com a complement de la dotació mensual com a becari, serà de 440 euros per mes a Espanya i fins a 740 euros a l'estranger, en funció del país de destinació. En el cas de períodes de durada inferiors a un mes, s'hi assignarà la part proporcional.  
    
 V.2.3. L'import de l'ajuda per al viatge serà:  
 a) Desplaçaments a Espanya: fins a un màxim de 90 euros dins de la península; fins a un màxim de 120 euros a les illes Balears i fins a un màxim de 150 euros a les illes Canàries.  
 b) Desplaçaments en l'estranger: fins a un màxim de 600 euros, quan el lloc de destinació siga un país d'Europa; fins a un màxim de 1.200 euros, quan el lloc de destinació siga un país de la resta del món.  
    
 V.2.4. Els beneficiaris d'ajudes per a estades breus en centres a l'estranger es beneficiaran, sense perjudici de la cobertura de la Seguretat Social, d'una assegurança d'accidents i d'assistència mèdica en els desplaçaments a l'estranger autoritzats per la Universitat d'Alacant, quan es tracte de països sense concert amb la Seguretat Social espanyola o quan les cobertures d'aquest concert foren insuficients. L'assegurança cobrirà únicament i exclusivament, com a mínim, el límit de la pòlissa contractada per la Universitat d'Alacant i per al període per al qual fóra concedida l'estada breu.  
    
 V.3. Requisits dels sol·licitants  
    
 V.3.1. Les estades breus podran sol·licitar-les:  
 a) Els beneficiaris d'ajudes en règim de beca que hagen obtingut la renovació de la beca per a 2009 i que es troben en actiu en el moment de sol·licitar l'ajuda.  
 b) Igualment podran sol·licitar-la els que es beneficien d'ajudes en règim de contracte en pràctiques.  
    
 V.4. Presentació de sol·licituds  
    
 V.4.1. El termini de presentació de sol·licituds serà des de l'endemà de la publicació d'aquesta convocatòria en el BOUA fins al 30 d’abril de 2009.  
    
 V.4.2. El formulari de sol·licitud d'estada breu haurà de presentar-se pels becaris en l'imprès normalitzat disponible en la pàgina web del Vicerectorat d'Investigació, Desenvolupament i Innovació a través del Registre General de la Universitat d'Alacant. La sol·licitud haurà d'acompanyar-se de la documentació següent:  
 a) Memòria justificativa (amb una extensió màxima de 1.000 paraules), que continga: objecte de l'estada, pla de treball, informació sobre el centre receptor en relació amb l'objecte de l'estada i idoneïtat d'aquest, durada de l'estada amb l'objecte de treball durant aquesta i el període de formació o per a la presentació de la tesi. La memòria haurà de contenir un informe i el vistiplau del director de la tesi sobre la conveniència de l'estada per a la formació del becari, idoneïtat del centre de destinació seleccionada i del pla de treball a realitzar.  
 b) Acreditació de l'acceptació del centre receptor en tots els casos.  
    
 V.5. Avaluació i selecció de sol·licituds  
    
 V.5.1. Les sol·licituds seran avaluades per la comissió d'avaluació constituïda d'acord amb el que disposa el punt III.4.2. L'avaluació de sol·licituds tindrà com criteris de valoració l'objecte de l'estada, la durada, la idoneïtat i qualitat del centre de destinació en relació amb la millora de la formació dels beneficiaris, el pla de treball i de la situació de desenvolupament del projecte de tesi.  
    
 V.5.2. La comissió podrà sol·licitar informació complementària a la vista dels informes d'avaluació de les sol·licituds.  
    
 V.5.3. La comissió elevarà la corresponent proposta de concessió a la vista de les disponibilitats pressupostàries.  
    
 V.6. Resolució  
 V.6.1. La resolució de la concessió d'estades breus es publicarà en la pàgina web del Vicerectorat d’Investigació, Desenvolupament i Innovació sobre la base de la proposta de la comissió d'avaluació.   
    
 V.6.2. La resolució de concessió, llevat de les sol·licituds a les quals es requerisca informació addicional, es durà a terme amb anterioritat al 31 de maig de 2009, d'acord amb les disponibilitats pressupostàries.   
    
 V.7. Pagament i justificació de les ajudes per a estades breus  
    
 V.7.1. L'import de les ajudes concedides per a la realització d'estades breus, s'abonarà als beneficiaris a compte.   
    
 V.7.2. Una vegada conclosa l'estada i en el termini de 15 dies comptadors des de l'endemà al seu retorn els beneficiaris en justificaran la realització. El formulari de justificació disponible en la pàgina web del Vicerectorat d'Investigació, Desenvolupament i Innovació haurà de presentar-se pels becaris a través del Registre General de la Universitat d'Alacant acompanyat de la documentació següent:  
 a)         Certificació del responsable del grup receptor, amb constància del dia d'inici i el de finalització de l'estada.  
 b)         Justificants del desplaçament i retorn des del lloc de benefici de la beca fins al centre receptor de l'estada breu.  
 c)         Memòria descriptiva amb una extensió màxima de 1.000 paraules, en què figurarà el vistiplau del director de la tesi. La memòria estarà encapçalada pel títol del projecte de tesi i per la referència del becari.  
    
 V.7.3. En cas de no portar-se a terme l'estada en les condicions que va ser concedida o de no poder justificar-la, el beneficiari està obligat a reintegrar la totalitat de la quantitat percebuda. En el cas de reducció del període concedit, el beneficiari haurà de justificar-ne les causes i reintegrar les quantitats proporcionals a aquesta reducció. Igualment haurà de reintegrar les quantitats percebudes en excés sobre el cost real de l'estada realitzada.   
    
 V.7.4. D'acord amb el que establix l'article 2.2.3é del Reial Decret 439/2007, de 30 de març, pel que s'aprova el Reglament de l'Impost sobre la Renda de les Persones Físiques, aquestes ajudes estan exemptes de les retencions a compte objecte de l'Impost sobre la Renda de les Persones Físiques (IRPF).  
    
 Alacant, 10 de febrer de 2009  
    
 EL VICERECTOR D'INVESTIGACIÓ, DESENVOLUPAMENT I INNOVACIÓ  
    
 Manuel Palomar Sanz





[Carretera Sant Vicent del Raspeig s/n  
03082 Sant Vicent del Raspeig - Alacant  
 Tel. 17 585 9710 - Fax 52 389 9143](https://www.google.es/maps/@80.771947,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12556&trk=tyah&trkInfo=tarId%2L5331120381512%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)